**Ημερομηνία: 13/9/18**

**Τμήμα: Γ΄**

**Μάθημα: ΙΣΤΟΡΙΑ**

**Καθηγητής : ΤΣΑΜΠΗΣ**

**Ονοματεπώνυμο μαθητή:**



|  |  |  |
| --- | --- | --- |
|  | | **ΣΤΟΙΧΕΙΑ ΜΑΘΗΤΗ** |
| **ΜΑΘΗΜΑ** | ΙΣΤΟΡΙΑ ΠΡΟΣΑΝΑΤΟΛΙΣΜΟΥ | **ΟΝΟΜ/ΜΟ:** |
| **ΤΑΞΗ** | Γ΄ ΛΥΚΕΙΟΥ | **ΗΜΕΡ/ΝΙΑ:** |
| **ΚΑΘ/ΤΗΣ** | ΤΣΑΜΠΗΣ ΓΙΩΡΓΟΣ | **ΒΑΘΜΟΣ: \_**\_\_\_\_\_\_/100 , \_\_\_\_\_\_/20 |

**ΟΜΑΔΑ Α΄**

**Α.1.** Να δώσετε το περιεχόμενο των παρακάτω ιστορικών όρων:

**α)** Μεγάλη Ιδέα

**β)** Τανζιμάτ

**12 Μονάδες**

**Α.2.1.** Να χαρακτηρίσετε τις παρακάτω προτάσεις ως **Σωστές (Σ)** ή **Λανθασμένες (Λ)**:

**α)** Το εμπόριο της χώρας ήταν η πλέον αξιόπιστη πηγή εσόδων για τα δημόσια ταμεία.

**β)** Η είσοδος της ελληνικής ναυτιλίας στην εποχή του ατμού έγινε στα τέλη του 19ου αιώνα.

**γ)** Η υστέρηση που παρουσίαζε ο σιδηρόδρομος στα έσοδά του οδήγησε στη διακοπή των περαιτέρω επενδύσεων.

**δ)** Ο δανεισμός υπήρξε για βασική παράμετρος της λειτουργίας του ελληνικού κράτους.

**ε)** Το πέρασμα του ομογενειακού κεφαλαίου από τη χώρα βοήθησε στον εκχρηματισμό της οικονομίας

**5 Μονάδες**

**Α.2.2.** Να αντιστοιχήσετε τις χρονολογίες από τη **στήλη Α΄** με τα ιστορικά γεγονότα από τη **στήλη Β΄** γράφοντας τον αριθμό και δίπλα το γράμμα που αντιστοιχεί στη σωστή απάντηση.

|  |  |
| --- | --- |
| **Στήλη Α΄** | **Στήλη Β΄** |
| 1. 1873 2. 1854 3. 1909 4. 1897 5. 1864 | **α.** ελληνοτουρκικός πόλεμος  **β.** οικονομική κρίση στην Ευρώπη  **γ.** προσάρτηση Επτανήσων  **δ.** ολοκλήρωση σιδηρόδρομου  **ε.** αποκλεισμός από Αγγλο – Γάλλους |

**5 Μονάδες**

**Α.3.** Ποια ήταν τα οφέλη του σιδηρόδρομου στα βιομηχανικά κράτη της Ευρώπης και ποιες δυσκολίες αντιμετώπιζε η κατασκευή σιδηροδρομικού δικτύου στην Ελλάδα;

**13Μονάδες**

**Α.4.** Σε ποιους τομείς επένδυσαν τα κεφάλαιά τους οι Έλληνες ομογενείς και ποια ήταν τα χαρακτηριστικά αυτών των επενδύσεων;

**15 Μονάδες**

**OMAΔΑ Β΄**

**Β.1.** Συνδυάζοντας τις γνώσεις σας από το σχολικό βιβλίο με τα στοιχεία από τους πίνακες και το περιεχόμενο των παραθεμάτων να παρουσιάσετε:

**α)** τη σχέση ανάμεσα στην αξία των εισαγωγών και των εξαγωγών του εξωτερικού εμπορίου της χώρας καθώς και τη σημασία του.

**Β)** τα προϊόντα που η χώρα πουλούσε στο εξωτερικό (εξαγωγές)

**ΚΕΙΜΕΝΟ 1**

Από την άλλη πλευρά, η ανεπάρκεια του πρωτογενούς τομέα και ο εμβρυακός, αν όχι ανύπαρκτος, δευτερογενής ήταν αδύνατο να καλύψουν τις παραπάνω ανάγκες, πολλώ δε μάλλον όταν οι εισαγωγές για καταναλωτικές ανάγκες ξεπερνούσαν κατά πολύ τις εξαγωγές. Το εξωτερικό εμπόριο της Ελλάδας είναι διαρκώς ελλειμματικό (βλ. πίνακα 4 και 5). Στο διάστημα 1851 – 1912 το εμπορικό ισοζύγιο δεν παρουσίασε ούτε μία φορά πλεόνασμα και οι εξαγωγές δεν κάλυπταν παρά το 40 με 70% της αξίας των εισαγωγών, καμιά φορά μάλιστα κι ακόμα λιγότερο.

**Σπ. Τζόκα, Ανάπτυξη και Εκσυγχρονισμός στην Ελλάδα του 19ου αιώνα. Υπανάπτυξη ή εξαρτημένη ανάπτυξη; Εκδ. Θεμέλιο 1998, σς. 21 – 30**

**ΚΕΙΜΕΝΟ 2**

**ΠΙΝΑΚΑΣ 5**

**Έλλειμμα του εμπορικού ισοζυγίου**

**(σε εκατ. Δραχμές)**

|  |  |
| --- | --- |
| **ΜΕΣΟΣ ΕΤΗΣΙΟΣ ΟΡΟΣ ΔΕΚΑΕΤΙΩΝ** | |
| 1833 – 1840  1840 – 1850  1850 – 1860  1860 – 1870  1870 – 1880  1880 – 1890  1890 – 1900 | 10  11  13  26  36  37  35 |

**Πηγή: Ξ. Ζολώτας, Η Ελλάς εις το στάδιον της εκβιομηχανίσεως, ό.π. Αθήνα, 1964.**

**Για περισσότερες λεπτομέρειες βλ. πίνακα εμπορικού ισοζυγίου στο Γ. Δερτιλής,**

**Κοινωνικός μετασχηματισμός, ό.π., σ. 58.**

**ΚΕΙΜΕΝΟ 3**

Καθοριστικό στοιχείο στάθηκε η ανάπτυξη μιας φυσικής διεξόδου για τα εξαγώγιμα αγροτικά προϊόντα: το λάδι, ο καπνός, τα σύκα και κυρίως η σταφίδα, βρήκαν στην αγορά της δυτικής Ευρώπης ένα πεδίο συνεχώς διευρυνόμενο. Βασική σημασία είχε η σταφίδα: η καλλιέργειά της είχε επεκταθεί σ’ ολόκληρη την Πελοπόννησο: Με τις ευλογίες του Κράτους, της εμπορικής αστικής τάξης και του χρηματιστικού κεφαλαίου, που έλεγχε τα κυκλώματα, οι αγρότες υποτάχθηκαν στις αντικειμενικές απαιτήσεις της παγκόσμιας αγοράς. Στο τέλος του περασμένου αιώνα αν η Ελλάδα δεν ήταν χώρα μονοκαλλιέργειας, είχε γίνει σχεδόν χώρα μονοεξαγωγής, αντιπροσωπεύοντας πάνω από το 50% των εξαγωγών για όλο το δεύτερο μισό του 19ου αιώνα.

**Κ. Τσουκαλά, Εξάρτηση και αναπαραγωγή, σς. 91 – 92**

**25 Μονάδες**

**Β2.** Με βάση το παράθεμα που σας δίνεται και το σχολικό βιβλίο να παρουσιάσετε τους λόγους που οδήγησαν στην επιβολή του ΔΟΕ καθώς και στις ενέργειές του.

**ΚΕΙΜΕΝΟ**

Οι διαπραγματεύσεις με τους εκπροσώπους των πιστωτών (Αγγλίας, Γαλλίας, Αυστρίας, Γερμανίας, Ρωσίας, Ιταλίας) ξεκίνησαν τον Οκτώβριο του 1897 και κατέληξαν στη σύνταξη και ψήφιση του νόμου ΒΦΙΘ/23-2-1898 σύμφωνα με τον οποίο εγκαθιδρύθηκε η επιτροπή οικονομικού ελέγχου (Διεθνής Οικονομική Επιτροπή), που σύντομα μετονομάστηκε σε Διεθνής Οικονομικός Έλεγχος 1898.

Η συμφωνία με τους πιστωτές προέβλεπε:

1. Χορήγηση δανείου πολεμικών επανορθώσεων και του «οικονομικού δανείου»

Εκχωρήθηκε εγγυημένο δάνειο 151,3 εκατ. φράγκων, από τις [Μεγάλες Δυνάμεις](https://el.wikipedia.org/wiki/%CE%9C%CE%B5%CE%B3%CE%AC%CE%BB%CE%B5%CF%82_%CE%94%CF%85%CE%BD%CE%AC%CE%BC%CE%B5%CE%B9%CF%82) στην Ελλάδα. Το δάνειο λήφθηκε προκειμένου να καταβληθούν στην Οθωμανική αυτοκρατορία οι αποζημιώσεις, που υποχρεώθηκε να καταβάλει η Ελλάδα στην Τουρκία συνολικού ύψους 93,9 εκατ. φράγκων, το υφιστάμενο κρατικό χρέος ύψους 31,4 εκατ. φράγκων, το έλλειμμα του ελληνικού δημοσίου για το έτος 1897 ύψους 22,5 εκατ. φράγκων και οι δαπάνες έκδοσης του δανείου (προμήθειες τραπεζών μεσιτικά, χαρτόσημα) ύψους 3,5 εκατ. φράγκων.

2. Υποθήκευση φορολογικών εσόδων ώστε να εξασφαλισθεί η αποπληρωμή των δανείων

Για να επιτευχθεί η εξυπηρέτηση του χρέους ο ΔΟΕ απέκτησε τακτικές πηγές εσόδων και αξιολογούσε τις κρατικές υπηρεσίες για την αποδοτικότητα και την φοροεισπρακτική τους ικανότητα. Έτσι στο ΔΟΕ αποδίδονταν τα έσοδα των μονοπωλίων αλατιού, πετρελαίου, σπίρτων, τραπουλόχαρτων, τσιγαροχάρτων και [σμυρίδας Νάξου](https://el.wikipedia.org/wiki/%CE%A3%CE%BC%CF%8D%CF%81%CE%B9%CE%B4%CE%B1_%CE%9D%CE%AC%CE%BE%CE%BF%CF%85), ο φόρος καπνού, τα τέλη χαρτοσήμου και οι δασμοί του τελωνείου Πειραιά.

3. Αναδιάρθρωση του χρέους.

Ο Δ.Ο.Ε. διαδραμάτισε σημαντικότατο ρόλο στα δημόσια οικονομικά της Ελλάδας την πρώτη δεκαετία του 20ου αιώνα, αλλά από τις αρχές του '30 είχε όλο και περισσότερο μειωμένη επίδραση στις αποφάσεις της χώρας, μέχρι τον οριστικό τερματισμό του ρόλου της το 1978.

**wikipedia**

**25 Μονάδες**

**ΚΑΛΗ ΕΠΙΤΥΧΙΑ!**