**Ημερομηνία: 23/02/19**

**Τμήμα: Γ΄ ΛΥΚΕΙΟΥ**

**Μάθημα: ΙΣΤΟΡΙΑ**

**Καθηγητής : ΤΣΑΜΠΗΣ**

**Ονοματεπώνυμο μαθητή:**



|  |  |  |
| --- | --- | --- |
| **ΜΑΘΗΜΑ** | ΙΣΤΟΡΙΑ  ΠΡΟΣΑΝΑΤΟΛΙΣΜΟΥ | **ΣΤΟΙΧΕΙΑ ΜΑΘΗΤΗ** |
| **ΤΑΞΗ** | Γ΄ ΛΥΚΕΙΟΥ | **ΟΝΟΜ/MO:** |
| **ΗΜΕΡ/ΝΙΑ** | ΣΑΒΒΑΤΟ 23/2/2019 | **ΒΑΘΜΟΣ:** \_\_\_\_\_\_/100 , \_\_\_\_\_\_/20 |
| **ΚΑΘ/ΤΗΣ** | ΤΣΑΜΠΗΣ ΓΙΩΡΓΟΣ |

**ΟΜΑΔΑ Α΄**

**Α.1.** Να προσδιορίσετε το περιεχόμενο των παρακάτω όρων:

**α.** Κοινοβουλευτική δικτατορία

**β.** Εθνικόν Κομιτάτον

**γ.** Ιάπωνες

**15 Μονάδες**

**Α.2.** Να χαρακτηρίσετε τις παρακάτω προτάσεις ως Σωστές (Σ) ή Λανθασμένες (Λ) :

**α.** Το ρωσικό κόμμα ήταν κατά του συντάγματος του 1844.

**β.** Σύμφωνα με το σύνταγμα του 1844 ο βασιλιάς έχει την αρχηγία της νομοθετικής εξουσίας.

**γ.** Ο Όθωνας στις εκλογές ερχόταν σε σύγκρουση με τα κόμματα της αντιπολίτευσης.

**δ.** Η νέα γενιά συγκρότησε αντιπολιτευτικούς ομίλους με μετριοπαθή αιτήματα.

**ε.** Το πρόγραμμα του Τρικουπικού κόμματος ζητούσε τον εκσυγχρονισμό της χώρας.

**10 Μονάδες**

**Α.3.** Ποιοι λόγοι οδήγησαν στην ψήφιση της αρχής της δεδηλωμένης, τι καθόριζε και πως επηρέασε την πολιτική της χώρας;

**15 Μονάδες**

**Α.4.** Ποιο ήταν το πρόγραμμα και τα χαρακτηριστικά της πολιτικής του Θεοδ. Δηλιγιάννη;

**10 Μονάδες**

**ΟΜΑΔΑ Β΄**

**Β1.** Με βάση τις ιστορικές σας γνώσεις και τα παραθέματα που ακολουθούν να παρουσιάσετε τη σημασία και το περιεχόμενο του συντάγματος του 1864.

**Κείμενο 1**

Με το Σύνταγμα του 1864, το πιο μακρόβιο στην ελληνική συνταγματική ιστορία, δημιουργούνται οι θεσμικές προϋποθέσεις για τον εξορθολογισμό του πολιτικού συστήματος – ο οποίος εδραιώνεται με την εισαγωγή της αρχής της δεδηλωμένης το 1875 – και τον εκσυγχρονισμό της ελληνικής κοινωνίας. Το Σύνταγμα του 1864 αποτελείται από 110 άρθρα κατανεμημένα σε 12 μέρη… Η σπουδαιότερη καινοτομία του νέου Συντάγματος σε σχέση με εκείνο του 1844 είναι αναμφίβολα η ρητή και πανηγυρική καθιέρωση της αρχής της λαϊκής κυριαρχίας, και γενικότερα η εδραίωση του δημοκρατικού του χαρακτήρα. Παράλληλα, ενισχύονται και τα φιλελεύθερα στοιχεία του Συντάγματος . Η νομική φύση του νέου Συντάγματος απορρέει τόσο από τον τρόπο παραγωγής του όσο και από το περιεχόμενο του. Σε αντίθεση προς το Σύνταγμα του 1844, στη θέσπιση του οποίου συνέπραξαν ο λαός (Εθνοσυνέλευση) και ο μονάρχης – φορέας της κυριαρχίας και το οποίο, ως εκ τούτου, χαρακτηρίζεται ως σύνταγμα – συνάλλαγμα, το Σύνταγμα του 1864 αποτελεί προϊόν μιας πραγματικής συντακτικής συνέλευσης, όπου ο λαός – φορέας της κυριαρχίας άσκησε γνήσια συντακτική εξουσία, μονομερώς και αδέσμευτος από κάθε άλλη εξουσία… Με το Σύνταγμα του 1864 συντελείται η μετάβαση από τη μοναρχική στη δημοκρατική αρχή. Πυρήνα της δημοκρατικής αρχής αποτελεί η αρχή της λαϊκής κυριαρχίας. Περαιτέρω η δημοκρατική αρχή εξειδικεύει και επιβεβαιώνει ένα πλέγμα συνταγματικών θεσμών (καθολική ψηφοφορία κ.λ.π.) που αποτελούν λειτουργικές εκφάνσεις της.

**Ιστορία των Ελλήνων, τομ. 13ος , «Νεώτερος Ελληνισμός, 1862 – 1895»,**

**εκδ. Δομή, σελ. 66 – 68**

**Κείμενο 2**

Το Σύνταγμα του 1864 υπήρξε το μακροβιότερο σύνταγμα της ελληνικής ιστορίας και αποτέλεσε τον κορμό των επόμενων συνταγμάτων (1911 και 1952). Καθιέρωσε την αρχή της λαϊκής κυριαρχίας, εφόσον όρισε ότι «άπασαι αι εξουσίαι πηγάζουν εκ του Έθνους, ενεργούνται δε καθ’ ον τρόπον ορίζει το Σύνταγμα». Δεύτερη σημαντική καινοτομία σε σχέση με το προηγούμενο σύνταγμα ήταν ότι καθιέρωνε ως μορφή του πολιτεύματος τη βασιλευόμενη δημοκρατία. Επιπλέον κατάργησε το θεσμό της Γερουσίας ως αριστοκρατικό και βελτίωσε σημαντικά την προστασία των ατομικών ελευθεριών (π.χ. το δικαίωμα του συνέρχεσθαι και συνεταιρίζεσθαι, την ελευθερία του Τύπου).

**Η έξωση του βασιλιά Όθωνα και το Σύνταγμα του 1864 ,**

[**www.2**](http://www.2)**Fhw.gr/projects. vouli/gr**

**25 Μονάδες**

**Β2.** Με βάση το κείμενο των ακόλουθων παραθεμάτων και τις γνώσεις σας από το σχολικό βιβλίο να αναφέρετε:

**α.** τι γνωρίζετε για τις εκλογές που διεξήχθησαν το Νοέμβρη του 1862.

**5 Μονάδες**

**β.** ποια ήταν η πολιτική των δύο παρατάξεων , των Πεδινών και των Ορεινών, που συμμετείχαν στην Εθνοσυνέλευση του 1862 – 1864.

**20 Μονάδες**

**Κείμενο 1**

Oτιδήποτε είχε ήδη, μέχρι τα τέλη του 1862, διαμορφωθεί ως πρόγραμμα του Βούλγαρη, το οποίο οι οπαδοί του στην Εθνοσυνέλευση (η κοινοβουλευτική ομάδα των πεδινών) υποστήριζαν με διάφορες παραλλαγές και οι αντίπαλοί του στηλίτευαν ως τυραννία, μπορεί να περιγραφεί ως συνδυασμός μιας ισχυρής ηγεσίας που είχε την τάση να παρακάμπτει τη διάκριση των εξουσιών με μια ευρεία μαζική υποστήριξη, προερχόμενη από τους δυσαρεστημένους του παρελθόντος και όσους είχαν επωφεληθεί από την ανατροπή. Ένας συνδυασμός που σε κρίσιμες καταστάσεις, όπου χρειαζόταν η λήψη αποφάσεων, θα βρισκόταν σε σχέση αυξανόμενης έντασης με το θεσμοθετημένο αντιπροσωπευτικό σύστημα.

**Η.Gunnar, Tα πολιτικά κόμματα στην Ελλάδα**

**Κείμενο 2**

Για να αντισταθούν σε αυτή την πολιτική, συνδέθηκαν στενότερα μεταξύ τους οι ομάδες που εμφανίστηκαν ως κοινοβουλευτική ομάδα των ορεινών. Ήταν, πρώτον, η ομάδα βουλευτών περί τον Δημήτριο Γρίβα, ο πατέρας του οποίου, Θεόδωρος, είχε ηγηθεί της επανάστασης στην ιδιαίτερη πατρίδα του, την Ακαρνανία, κρατώντας σαφείς αποστάσεις από την κυβέρνηση των Αθηνών, και ήθελε προφανώς να επιβάλλει την αποκέντρωση του κράτους καθώς και μέτρα που θα ευνοούσαν τους αγρότες. Είχε πεθάνει όμως πριν από την επαπειλούμενη πορεία προς την Αθήνα. Ο γιος του ακολουθούσε μετριοπαθή γραμμή. Μια άλλη ομάδα είχε ηγέτη τον εθνικό ήρωα του πολέμου της ανεξαρτησίας Κωνσταντίνο Κανάρη, ο οποίος σε μια αποφασιστική στιγμή, πριν από την ανατροπή του Όθωνα, είχε γίνει εκπρόσωπος της αντιπολίτευσης. Οι ορεινοί βρήκαν υποστήριξη ανάμεσα στους μικρογεωργούς της Στερεάς, καθώς και στο περιβάλλον των εμπόρων και των καραβοκύρηδων, στις δραστηριότητες των οποίων ο Κορωναίος έβλεπε τις προϋποθέσεις για τη μελλοντική ευημερία της χώρας, για τις ειρηνικές πολιτισμικές της κατακτήσεις.

**Η. Gunnar, Ta Πολιτικά κόμματα στην Ελλάδα.**

**ΚΑΛΗ ΕΠΙΤΥΧΙΑ!**